section_heading: Radnja
paragraph_text: Natrag u bolnici, Christopher i Bobby se suočavaju s A.J.-em o njegovu pokušaju kupnje pištolja. Kažu mu kako bi oni vjerojatno željeli učiniti istu stvar, ali da on ne smije krenuti protiv Juniora, koji je i dalje pritvoren. Uvjeravaju ga kako Tony ne bi htio da se on miješa. A.J. im kaže da mu ne prijete i da mu se ne obraćaju kao djetetu. Kasnije optuži Carmelu da je nagovorila dvojicu da razgovaraju s njim, iako ona ne zna ništa o tome.